8.9.2007 Den Europæiske Unions Tidende L 236/11 KOMMISSIONENS BESLUTNING af 7. september 2007 om ændring af beslutning 2006/415/EF om visse beskyttelsesforanstaltninger over for højpatogen aviær influenza af subtype H5N1 hos fjerkræ i Tyskland (meddelt under nummer K(2007) 4141) (EØS-relevant tekst) (2007/604/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under  henvisning til Rådets  direktiv 89/662/EØF  af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (!), særlig artikel 9, stk. 4, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhan- delen med visse levende dyr og produkter inden for Fællesskabet med henblik på gennemførelse af det indre marked (?), særlig artikel 10, stk. 4, og under  henvisning  til Rådets  direktiv 2005/94/EF  af 20. december 2005 om fællesskabsforanstaltninger til bekæm- pelse af aviær influenza og om ophævelse af direktiv 92/40JEØF ?), særlig artikel 63, stk. 3, og ud fra følgende betragtninger: (1) Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype HSN1 hos fjerkræ i Fællesskabet og om ophævelse af beslutning 2006/135/EF (?) er der fastsat visse beskyttelsesforanstalt- ninger, der skal anvendes for at hindre sygdommen i at sprede sig. Disse foranstaltninger omfatter oprettelse af et område A og et område B, hvor der skal anvendes beskyttelsesforanstaltninger, efter mistanke om udbrud eller et bekræftet udbrud af sygdommen. Område A og B er opført i bilaget til beslutning 2006/415/EF. (2) — Efter et udbrud af højpatogen aviær influenza af subtype HSN1 i delstaten Bayern i Tyskland blev beslutning 2006/415/EF ændret ved beslutning 2007/591/EF for at ændre bilaget til beslutning 2006/415/EF for så vidt angår oplysningerne om Tyskland. (1) EFT L 395 af 30.12.1989, s. 13. Senest ændret ved Europa-Parla- mentets og Rådets direktiv 2004/41/EF (EUT L 157 af 30.4.2004, s. 33). Berigtiget i EUT L 195 af 2.6.2004, s. 12. (?) EFT L 224 af 18.8.1990, s. 29. Senest ændret ved Europa-Parlamen- tets og Rådets direktiv 2002/33/EF (EFT L 315 af 19.11.2002, s. 14). (?) EUT L 10 af 14.1.2006, s. 16. () EUT L 164 af 16.6.2006, s. 51. Senest ændret ved beslutning 2007/591/EF (EUT L 222 af 28.8.2007, s. 21). (3) — De beskyttelsesforanstaltninger, Tyskland har truffet i henhold til beslutning 2006/415/EF, herunder oprettelse af et område A og et område B som foreskrevet i artikel 4 i nævnte beslutning, har nu været til behandling i Den Stående Komité for Fødevarekæden og Dyresundhed. (4) — Af hensyn til klarheden i fællesskabslovgivningen bør oplysningerne i bilaget til beslutning 2006/415/EF vedrø- rende lokaliteter i område A og B i Tjekkiet og Tyskland, hvor beskyttelsesforanstaltningerne ikke længere skal anvendes, desuden udgå. (5) — Beslutning 2006/415/EF bør derfor ændres i overens- stemmelse hermed. (6) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Bilaget til beslutning 2006/415/EF erstattes af teksten i bilaget til nærværende beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 7. september 2007. På Kommissionens vegne Markos KYPRIANOU Medlem af Kommissionen